Z Á P I S N I C A č. 9

**z 9. riadneho zasadnutia Obecného zastupiteľstva obce Perín – Chym , dňa 16.03. 2016**

**Prítomní :** podľa prezenčnej listiny

**Za návrhovú komisiu :** Ing. Roland Vinter, Gabriel Vinter

**Za overovateľov zápisnice:** Ladislav Urbán, Bartolomej Damko

**Zapísala :** Ing. M. Štefánová

**Program :**

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce
3. Schválenie rozpočtu na rok 2016
4. Diskusia
5. Záver

Pred zahájením zasadnutia OZ starosta odovzdal slovo p. Gabriele Orosovej z vydavateľstva JES Slovakia, ktorá spolu so svojou kolegyňou informovali prítomných o možnosti vypracovania a vydania knihy s históriou obce. Pán starosta informoval o možnosti uchádzať sa o dotáciu z ministerstva kultúry.

V ďalšom zástupcovia stavebnej spoločnosti EU GROUP prezentovali možnosť výstavby bytového domu v obci, ktorý spadá pod Štátny fond rozvoja bývania – štartovacie bývanie pre mladých ľudí.

Starosta dodal, že do úvahy by prichádzala bývalá škôlka v Chyme, je však nevyhnutné deklarovať záujem o nájomné byty. Náklady na sanáciu existujúcej stavby by z časti znášala obec.

**K bodu č.1 :**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Starosta oboznámil prítomných s programom zasadnutia, s ktorým všetci poslanci súhlasili. Starosta navrhol návrhovú komisiu, overovateľov a zapisovateľku zápisnice, ktorí boli schválení.

**K bodu č.2 :**

Starosta obce informoval prítomných o činnosti v obci od posledného zasadnutia OZ:

* výmena elektrického vedenia,
* práce VVS a dodávateľskej spoločnosti v obci, niektoré odstávky vody sú hlásené na obecný úrad, o tých je aj verejnosť informovaná, ale niektoré obci vôbec neboli hlásené. Starosta sa za tieto nezrovnalosti ospravedlnil. Do konca apríla by mala prebehnúť kolaudácia projektu, dovtedy sa budú preskúšavať čerpadlá vo všetkých troch častiach obce. Preto je možné, že častejšie dôjde k odstávke vody,
* kvôli nepriaznivému počasiu sa ešte nepodarilo spáliť konáre nad cintorínom v Períne, ale v blízkej dobe to bude realizované,
* vypracúvajú sa podklady k realizácii zberného dvora,
* veľkokapacitné kontajnery budú pristavené po Veľkej noci,
* prebieha rekonštrukcia priestorov pošty a v budove TJ Družstevník Perín,
* v blízkej dobe bude realizovaná náhradná výsadba stromov a ďalšie stromy boli pracovníkom Okresného úradu označené na výrub,
* tento a budúci týždeň prebehnú výberové konania na pozície riaditeľky ZŠ a MŠ,
* vypracovanie štúdie na centrálnu autobusovú zastávku pre integrovanú dopravu v západnej časti KSK,
* nedoplatky v ZMOÚB a v spoločnom stavebnom úrade v Moldave z roku 2011, ako aj v poisťovni za PZP za r. 2010,

Pán starosta dal hlasovať.

Je potrebné prijať uznesenie v súvislosti s výkonom audítora a kvôli poplatku za školné pre deti v hmotnej núdzi.

Prebehlo hlasovanie.

**K bodu č. 3**

V tomto bode starosta odovzdal slovo svojmu zástupcovi – predsedovi finančnej komisie, ktorý viedol

rozpravu o návrhu viacročného rozpočtu na roky 2016 až 2018. Nakoľko bolo pripravených niekoľko návrhov na tri roky , ktoré ovplyvnia rozpočet obce, dohodli sa poslanci na stretnutí, na ktorom dôjde k úprave rozpočtu. Určia sa práce vo všetkých častiach obce na jednotlivé roky.

Pani Lichvárová informovala o nedoplatkoch na daniach.

Hlavný kontrolór obce podal správu k návrhu rozpočtu a odporúčacie stanovisko schváliť viacročný rozpočet na roky 2016 až 2018 podľa návrhu. Pristúpilo sa k hlasovaniu.

**K bodu č.4**

V tomto bode boli poslanci oboznámení so žiadosťou TJ Družstevník Perín, o vyúčtovaní vlaňajšej dotácie. K vyúčtovaniu sa vyjadril aj predseda TJ pán František Pikla. Starosta vyjadril podporu športovcom.

G. Vinter kritizoval označenie hydrantov, tyče sú vykrivené a nevhodne umiestnené v blízkosti cesty. Kto bude zodpovedný, ak dôjde k úrazu? Starosta odpovedal, že zodpovedný je správca komunikácie.

Vodárne poškodili cesty na viacerých miestach. Preto aj tie tyče sa budú riešiť spolu s preberacími prácami.

M. Trembecki zdôraznil, že od poruchy s vodou je v hornej časti obce veľmi zlý tlak vody a občania majú problém s vodou.

P. Štefán mal pripomienku na dieru v plote medzi cintorínom a školským dvorom v Períne, na ktorý sa sťažujú učiteľky aj rodičia. K bytovému domu v Chyme sa vyjadril, že prijal by ho, ale na inom mieste. Navrhoval odkúpiť pozemok, na ktorom by bol bytový dom postavený.

Z občanov sa opýtal pán Golenya, prečo mu starosta nepodpísal rozhodnutie o zmene užívania stavby, keď od podania žiadosti uplynulo skoro 60 dní? Starosta mu oznámil konanie stavebnej komisie a sľúbil mu stretnutie, na ktorom sa k danej problematike vyjadrí.

**K bodu č. 5**

Pán starosta sa poďakoval všetkým prítomným za účasť a ukončil zasadnutie OZ.

.............................. ................................... ..............................................

 Ladislav Urbán Bartolomej Damko MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 9. riadneho zasadnutia Obecného zastupiteľstva obce Perín – Chym , dňa 16.03.2016**

**UZNESENIE č. 75**

Obecné zastupiteľstvo v Períne – Chyme **b e r i e na vedomie**  informáciu starostu za uplynulé obdobie od posledného zasadnutia OZ.

 Hlasovanie : za: 8 , proti : 0 , zdržali sa: 0

**UZNESENIE č. 76**

Obecné zastupiteľstvo v Períne – Chyme **p o v e r u j e** starostu obce uzatvoriť zmluvus vybraným audítorom na vykonanie auditu účtovnej závierky**.**

Hlasovanie : za: 8 , proti : 0 , zdržali sa: 0

**UZNESENIE č. 77**

Obecné zastupiteľstvo v Períne – Chyme **s a  u z n i e s l o**na prijatí **dodatku č.2 k** všeobecne záväznému nariadeniu č.2/2015 o úhradách za poskytovanie služieb obcou Perín-Chym.

Hlasovanie : za: 8 , proti : 0 , zdržali sa: 0

**UZNESENIE č. 78**

Obecné zastupiteľstvo v Períne – Chyme:

1. **b e r i e** **na vedomie** odporúčacie stanovisko hlavného kontrolóra obce schváliť viacročný rozpočet na rok 2016 až 2018 podľa predloženého návrhu,
2. **b e r i e** **na vedomie** návrh viacročného rozpočtu na roky 2016 až 2018
3. **s c h v a ľ u j e** rozpočet na rok 2016 podľa predloženého návrhu.
4. Hlasovanie : za: 8 , proti : 0 , zdržali sa: 0

**UZNESENIE č. 79**

Obecné zastupiteľstvo v Períne – Chyme **b e r i e na vedomie**  žiadosť Telovýchovnej jednoty Družstevník Perín o dotáciu vo výške 6.000,- eur.

Hlasovanie : za: 8 , proti : 0 , zdržali sa: 0